Katholikon
Katholikon (kreeka keeles καθολικόν vanakreeka sõnast καθολικός katholikós 'kõigile', 'üleüldine', kirikuslaavi keeles съборъ sobor sõnast 'kogunema') on oma algses tähenduses õigeusu kloostri peakirik, või ajalooliselt ka suurem linnakirik, kuhu tuldi eri linnaosadest kokku pühapäevaseks liturgiaks ja suurte pühade jumalateenistusteks. Sõna on vahel kasutatud ka katedraali tähenduses. Siiski, piiskopkonnas võib olla mitu katholikon'i, kuid ainult üks neist on katedraal - selles on alati piiskopi kateeder. Eesti keelde on venekeelne sõna собор tõlgitud "peakirik" või ka "katedraal", kuid vene keeles eristatakse peakirikut (собор) katedraalkirikust (кафедральный собор).